
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 13.11.2026, ora 08.00 – 14.11.2026, ora 08.00

I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 14.11.2026, ora 08.00

RÂURI: 

I.N.H.G.A. a emis o actualizare ATENŢIONARE Hidrologică, cod galben, AVERTIZARE Hidrologică, cod portocaliu, valabilă în intervalul 13.11.2026 ora 12:00 – 14.11.2026 ora 12:00, vizând scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice Tisa (la intrarea în ţară), Vişeu, Iza, Tur, Someş, Crişul Repede, Crişul Negru, Crişul Alb, Mureş, Bega, Timiş, Bistriţa (afluent al râului Siret), cu posibile depășiri ale COTELOR DE APĂRARE, astfel:

COD GALBEN

În intervalul 13.11.2026 ora 12:00 – 14.11.2026 ora 12:00 pe râurile din bazinele hidrografice: Tisa – pe sectorul aferent S.H. Valea Vişeului, Vişeu - bazin superior şi afluenţi bazin mijlociu şi inferior, Iza - bazin superior şi afluenţi bazin mijlociu şi inferior, Lăpuş (judeţul Maramureş), Tur - bazin superior şi afluenţi bazin mijlociu şi inferior (judeţul Satu Mare), Someşul Mare (judeţul Bistriţa Năsăud), Someşul Mic – bazin superior şi afluenţi bazin mijlociu şi inferior (județele: Bihor şi Cluj), Crişul Repede – bazin amonte S.H. Vadu Crișului şi afluenţii aferenţi sectorului aval S.H. Vadu Crișului (județele: Cluj şi Bihor), Crişul Negru (județele: Bihor şi Arad), Crişul Alb (județele: Hunedoara şi Arad), Mureş – bazin amonte S.H. Glodeni şi afluenţii aferenţi sectorului aval S.H. Glodeni – amonte confluenţă cu râul Arieș (judeţele: Harghita, Mureş și Bistriţa Năsăud), Arieş – bazin amonte S.H. Baia de Arieş (județul Alba), Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău (județele: Timiş şi Arad), Timiş – bazin amonte S.H. Sadova şi afluenţii aferenţi sectorului aval S.H. Sadova – amonte S.H. Lugoj (județele: Caraş Severin şi Timiş), Bistriţa – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui (județele: Suceava, Harghita şi Neamţ).
COD PORTOCALIU

În intervalul 13.11.2026 ora 12:00 – 14.11.2026 ora 06:00 pe râurile din bazinele hidrografice: Someşul Mare – bazin amonte S.H. Nepos şi afluenţii aferenţi sectorului aval S.H. Nepos – amonte confluenţă cu râul Şieu (judeţul Bistriţa Năsăud), Lăpuş – bazin superior şi afluenţi bazin mijlociu şi inferior (judeţul Maramureş).  

Aceaste mesaje au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel: 

· - ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HARGHITA, HUNEDOARA, MARAMUREŞ, MUREŞ, NEAMŢ, SATU-MARE, SUCEAVA şi TIMIŞ – ATENŢIONARE Hidrologică, cod Galben

· - BISTRIŢA-NĂSĂUD şi MARAMUREŞ – AVERTIZARE Hidrologică, cod Portocaliu

Debitele au fost în general în creștere ca urmare a precipitațiilor căzute în interval și propagării, exceptând râurile din bazinele hidrografice: Vedea, Călmățui, Siret (exceptând bazinele superioare ale Moldovei și Bistriței), Prut, bazinele mijlocii și  inferioare ale Jiului, Argeșului și Ialomiței, bazinul inferior al Oltului și râurile din Dobrogea, unde au fost relativ staționare.  

Debitele se situează, în general, sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele hidrografice: Vișeu,Tur, Someșul Mare, Barcău, Crișuri, Mureș, Timiș, Suceava, Moldova, bazinele superioare și mijlocii ale Begăi și Ialomiței, pe cursul mijlociu al Buzăului și pe unii afluenți ai  Argeșului inferior și mai mici (sub 30%) pe râurile din bazinele hidrografice: Bega Veche, Moravița, Cerna, Rm. Sărat, Jijia, bazinul mijlociu și inferior al Jiului și pe unii afluenți ai Bârladului.

În interval, s-au situat peste COTA DE INUNDAȚIE râul Arieș la stația hidrometrică Scărișoara (170+23) – jud. AB și peste COTELE DE ATENȚIE râurile la stațiile hidrometrice: Cavnic – Cavnic (60+0) – jud. MM, Iad – Stâna de Vale (Murgaș) (100+15)-jud. BH, Fântâna Galbenă – Stâna de Vale (50+11)-jud. BH, Suști - Suști Briheni (175+23) – jud. BH, Moneasa – Moneasa (80+4)-jud. AR, Crișul Pietros – Pietroasa (200+16) – jud.BH  , Vl Galbenă – Pietroasa (125+28) – jud. BH, Firiza – Firiza (110+23) – jud. MM, Someșul Mare – Valea Mare (110+10) – jud. BN, Smida – Someșul Cald (100+8) – jud. CJ, Arieș – Albac (180+55) – jud. AB, Arieș – Câmpeni (300+28) – jud. AB, Someșul Mare - Rodna (120+23) - jud.BN. 
Se situează peste COTA DE ATENȚIE râul la stația hidrometrică: Urlui - Furculești (150+9)-jud.TR.

În interval a fost emisă o AVERTIZARE HIDROLOGICĂ pentru fenomene imediate.

Este în vigoare AVERTIZAREA HIDROLOGICĂ nr. 104 din 13.11.2026.

Debitele vor fi în general în creștere ca urmare a precipitațiilor prognozate și propagării, exceptând râurile din bazinele hidrografice: Vișeu , Iza, Tur, Crasna, Barcău, Jiu, bazinele superioare ale Someșului Mare, Someșului Mic, Crișurilor, Arieșului, Moldovei și Bistriței, unde vor fi în scădere. Pe râurile din bazinul Siretului (exceptând Buzăul și bazinele superioare ale Moldovei și Bistriței) și Prutului debitele vor fi relativ staționare.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de niveluri și debite cu posibile depășiri ale COTELOR DE APĂRARE pe unele râuri din sudul și sud-estul țării, ca urmare a precipitațiilor mai însemnate cantitativ prognozate și propagării.

Se va situa peste COTA DE ATENȚIE râul Urlui la stația hidrometrică Furculești (150+8)-jud.TR.

Se menține în vigoare AVERTIZAREA HIDROLOGICĂ nr. 104 din 13.11.2026, până la ora 12:00.

DUNARE:
Debitul la intrarea în țară (secțiunea Baziaș) în intervalul 13 – 14.11.2026 a fost în creștere, având valoarea de 1900 m3/s, sub media multianuală a lunii noiembrie (4700 m3/s). 

În aval de Porţile de Fier debitele au fost fi în creștere pe sectorul Gruia – Giurgiu și relativ staționare pe sectorul Oltenița – Tulcea.

Debitul la intrarea în țară (secțiunea Baziaș) va fi în creștere (1950 m3/s).

În aval de Porţile de Fier debitele vor fi în creștere pe sectorul  Gruia – Brăila și relativ staționare pe sectorul  Galați - Tulcea.

2. Situaţia meteorologică în intervalul 13.11.2026, ora 08.00 – 14.11.2026, ora 08.00

A.N.M. a emis o INFORMARE Meteorologică / ATENŢIONARE Meteorologică, cod galben / AVERTIZARE Meteorologică, cod Portocaliu: 

Mesaj 1

INFORMARE Meteorologică - valabilă în intervalul 13.11.2026, ora 10.00 – 15.11.2026, ora 10.00, vizând ploi moderate cantitativ, intensificări ale vântului, ninsori la munte, la altitudini mai mari de 1500 m, răcire accentuată a vremii, conform căreia: Vineri (13 noiembrie) va ploua în general moderat cantitativ, în vestul, nord-vestul și în centrul țării, iar în cursul nopții (13/14 noiembrie) în regiunile sudice. Ploile vor avea mai ales caracter de aversă și pe alocuri vor fi însoțite de descărcări electrice și de intensificări de scurtă durată ale vântului. 

În noaptea de vineri spre sâmbătă (13/14 noiembrie) la început în nordul Carpaților Orientali, apoi și în restul zonei montane vor predomina precipitațiile sub formă de lapoviță și ninsoare și se va depune strat de zăpadă (în general de 5...10 cm). În a doua parte a nopții, lapoviță și ninsoare, posibil cu depunere de strat de zăpadă, vor fi și în estul și în sud-estul Transilvaniei.  

Cantitățile de apă vor fi local de 15....25 l/mp, iar în zona montană și în Muntenia de 30...35 l/mp. 

Vineri, vântul se va intensifica treptat în toată țara, cu viteze la rafală în general de 50...65 km/h, iar la munte de peste 90 km/h.

Sâmbătă (14 noiembrie) vremea se va răci accentuat, temperaturile maxime se vor situa în general între 6 și 11 grade, iar minimele din dimineața zilei de duminică vor fi  negative în cea mai mare parte a țării, iar în estul Transilvaniei va fi ger (în jurul a -10 grade).

Mesaj 2

ATENŢIONARE Meteorologică, cod galben - valabilă în intervalul 13.11.2026, ora 10.00 – 13.11.2026, ora 21.00, vizând intensificări ale vântului, conform căreia: Vineri (13 noiembrie), temporar vântul va avea intensificări în Banat, Crișana, Maramureș, Transilvania, Moldova, Dobrogea, nord-estul și estul Munteniei și în sud-vestul Olteniei cu viteze la rafală de 50...75 km/h.

AVERTIZARE Meteorologică, cod portocaliu - valabilă în intervalul 13.11.2026, ora 10.00 – 13.11.2026, ora 21.00, vizând intensificări puternice ale vântului la munte, conform căreia: La munte vor fi intensificări puternice ale vântului cu viteze de 90...120 km/h, iar la altitudini mari de 120...140 km/h.

Mesaj 3

ATENŢIONARE Meteorologică, cod galben - valabilă în intervalul 13.11.2026, ora 10.00 – 13.11.2026, ora 21.00, vizând ploi însemnate cantitativ, în Carpații Occidentali, vestul Carpaților Meridionali, nordul Carpaților Orientali, conform căreia: În intervalul menționat, în Carpații Occidentali, vestul Carpaților Meridionali și în nordul Carpaților Orientali vor fi perioade în care va ploua însemnat cantitativ. Vor fi mai ales averse, iar cantitățile de apă în intervale scurte de timp sau prin acumulare vor fi de 20...30 l/mp și izolat de peste 35...45 l/mp.
Mesaj 4

ATENŢIONARE Meteorologică, cod galben - valabilă în intervalul 14.11.2026, ora 01.00 – 14.11.2026, ora 11.00, vizând ploi însemnate cantitativ, în cea mai mare parte a Munteniei, conform căreia: În intervalul menționat, în cea mai mare parte a Munteniei va ploua însemnat cantitativ. Ploile vor fi sub formă de aversă, iar cantitățile de apă, în intervale scurte de timp sau prin acumulare, vor fi de 20...35 l/mp.
Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - toate PREFECTURILE JUDEŢELOR ŢĂRII – INFORMARE Meteorologică

· - ALBA, ARAD, BACĂU, BRAŞOV, BRĂILA, BOTOŞANI, BUZĂU, BIHOR, BISTRIŢA-NĂSĂUD, CARAŞ-SEVERIN, CĂLARAŞI, CLUJ, CONSTANŢA, COVASNA, DOLJ, GALAŢI, HARGHITA, HUNEDOARA, IAŞI, IALOMIŢA, MARAMUREŞ, MEHEDINŢI, MUREŞ, NEAMŢ, SATU-MARE, SĂLAJ, SIBIU, SUCEAVA, TIMIŞ, TULCEA, VASLUI şi VRANCEA – ATENŢIONARE Meteorologică, cod Galben - MESAJ 2

· - ALBA, ARAD, ARGEŞ, BACĂU, BRAŞOV, BUZĂU, BIHOR, BISTRIŢA-NĂSĂUD, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, PRAHOVA, SATU-MARE, SĂLAJ, SIBIU, SUCEAVA, TIMIŞ, VÂLCEA şi VRANCEA – AVERTIZARE Meteorologică, cod Portocaliu - MESAJ 2

· - ALBA, BIHOR, BISTRIŢA-NĂSĂUD, CARAŞ-SEVERIN, CLUJ, GORJ, HUNEDOARA, MARAMUREŞ, MUREŞ şi VÂLCEA – ATENŢIONARE Meteorologică, cod Galben - MESAJ 3

· - CĂLARAŞI, DÂMBOVIŢA, GIURGIU, IALOMIŢA, PRAHOVA, TELEORMAN, ILFOV şi Municipiul Bucureşti – ATENŢIONARE Meteorologică, cod Galben - MESAJ 4

În ţara, vremea a fost mult mai caldă decât în mod obișnuit la acestă dată îndeosebi în sudul, estul și centrul țării, cu abateri pozitive față de norme de până la 10...16 grade. Pe timpul zilei, cerul a fost mai mult senin în sud și sudest, dar cu înnorări în restul zonelor și a plouat în Banat, Crișana, Maramureș, Transilvania, local în Oltenia și Moldova și pe arii restrânse în Muntenia. Începând din orele serii, înnorările și ploile s-au extins treptat mai ales în regiunile din jumătatea sudică. Ploile au avut și caracter de aversă și izolat au fost însoțite de descărcări electrice.

Pe parcursul nopții, la altitudini mari în zona montană au fost precipitații sub formă de lapoviță și ninsoare. 

Cantitățile de apă au depășit local 15 l/mp și izolat 30 l/mp în nordul Carpaților Orientali și în Munții Apuseni.

Vântul a avut întensificări în majoritatea zonelor țării, cu viteze la rafală de 50...75 km/h, iar la munte, mai ales pe creste, a suflat tare (rafale în general de 100...120 km/h). Este strat de zăpadă pe alocuri în Carpații Meridionali și la ora 20 măsura -în platformele stațiilor meteorologice- până la 28 cm la Vf. Omu. Temperaturile maxime s-au încadrat între 14 grade la Câmpeni, Târgu Lăpuș și Sighetu Marmației și 28 de grade la Turnu Măgurele și Zimnicea. La ora 6 valorile temice era cuprinse între -1 grad la Sighetu Marmației și 11 grade la Mangalia.
Observație: au fost emise 5 atenționări cod galben pentru feomene meteorologice periculoase imediate ce au vizat ceața și vizibilitatea scăzută.
La Bucureşti, vremea a fost cu mult mai caldă decât în mod obișnuit pentru acestă dată cu abateri pozitive de până la 14...15 grade față de normele climatologice. Pe parcursul zilei cerul a fost mai mult senin, dar din orele serii s-a înnorat treptat și mai ales noaptea a plouat. Cantitățile de apă au depășit 15 l/mp. Vântul a avut unele întensificări pe timpul zilei cu rafale în general de 40...45 km/h, iar noaptea a suflat slab și moderat. Temperatura maximă a fost de 26 grade la toate stațiile meteorologice, iar la ora 6 valorile de temperatură erau de 5 grade la Afumați și Băneasa și 6 grade la Filaret.
3. Prognoza meteorologică în intervalul 14.11.2026, ora 08.00 – 15.11.2026, ora 08.00

În ţara, vremea se va răci accentuat față de ziua precedentă în majoritatea zonelor, dar se va ameliora semnificativ față de intervalul anterior sub aspectul precipitațiilor și al intensificărilor vântului. Cerul va fi variabil, cu înnorări în regiunile sudice și sud-estice, unde ziua va ploua (în general cantități de apă de 2...10 l/mp). La altitudini în general de peste 1200 m, în Carpații Meridionali și de Curbură vor predomina ninsorile, slabe cantitativ (strat de zăpadă nou depus în general de 2...5 cm), iar la altitudini mai mici și posibil și în sud-estul Transilvaniei în prima parte a zilei, precipitațiile vor fi mixte. Vântul va sufla slab și moderat, cu unele intensificări în sudul Banatului, iar ziua pe alocuri și în regiunile extracarpatice și la munte (viteze la rafală în general de 45...50 km/h, iar pe crestele montane de peste 60...70 km/h și trecător vor fi condiții de viscol). Temperaturile maxime se vor încadra între 5 grade în estul Transilvaniei și 13 grade în Oltenia, iar cele minime între -6 și 4 grade, mai scăzute, spre -10 grade, în depresiunile din estul Transilvaniei, unde va fi ger. Pe arii restrânse, mai ales noaptea, va fi ceață asociată cu depunere de chiciură.
La Bucureşti, vremea se va răci accentuat. Temperatura maximă, care se va atinge la începutul zilei, se va situa în jurul valorii de 8 grade. Cerul va fi mai mult noros pe parcursul zilei când va ploua slab (se vor acumula cantități de apă în general de 3...5 l/mp), apoi va deveni variabil. Vântul va sufla slab și moderat. Temperatura minimă va fi de -1...1 grad. Spre sfârșitul nopții vor fi condiții de ceață.
4. Informare nivometeorologică pentru perioada: 13.11.2026 ora 21 - 17.11.2026 ora 21 - în BUCEGI și FĂGĂRAȘ, la peste 2000 m -.

MUNȚII BUCEGI și FĂGĂRAȘ 
La peste 2000 m: zăpada proaspătă care se va depune peste stratul existent va fi de mici dimensiuni (5…10 cm), cu acumulări mai mari pe versanții adăpostiți. Stratul mic de zăpada umedă căzută la început va îngheța pe măsură ce vremea se va răci. Încălzirea care va începe de duminică va favoriza topirea și umezirea stratului nou depus, astfel încât, pe pantele înclinate, izolat în mod spontan, dar și la supraîncărcări ale stratului, acesta va aluneca peste stratul mai înghețat, ducând la declanșarea de curgeri superficiale și chiar avalanșe de mici dimensiuni.
ÎN RESTUL MASIVELOR 

Se va depune un strat relativ scăzut de zăpadă peste sol sau zăpada discontinuă deja existentă, strat care se va topi în mare parte odată cu încălzirea care va începe de duminică. Cu totul izolat va exista risc de curgeri superficiale.
Prognoza vremii în intervalul 13.11.2026 ora 21 - 17.11.2026 ora 21:

În noaptea de 13/14 noiembrie, cerul va fi acoperit și va ploua la începutul nopții în întreaga arie montană. În a doua parte a nopții, vor predomina precipitațiile sub formă de lapoviță și ninsoare și se va depune strat de zăpadă în general de 5...10 cm. Cantitățile de apă vor fi local de 15....25 l/mp, pe alocuri 30...35 l/mp. Vântul va avea intensificări puternice, cu viteze de 90...120 km/h, iar la altitudini mari de 120...140 km/h.

Sâmbătă (14 noiembrie) vremea se va răci accentuat, dar se va ameliora semnificativ față de intervalul anterior sub aspectul precipitațiilor și al intensificărilor vântului. În zonele înalte temperaturile vor deveni negative atât ziua, cât și noaptea. Cerul va deveni variabil, iar ziua, în Carpații Meridionali și de Curbură vor fi ninsori slabe cantitativ (strat de zăpadă nou depus în general de 2...5 cm). Vântul va avea la rafală viteze în general de 45...50 km/h, iar pe creste de peste 60...70 km/h, viscolind trecător zăpada.

De duminică, 15 noiembrie, vremea se va încălzi treptat, iar temperaturile diurne vor deveni pozitive. Cerul va fi variabil, cu înnorări spre sfârșitul intervalului în masivele vestice, unde va ploua. Vântul va sufla moderat, cu intensificări temporare de 50...65 km/h în zonele înalte. Trecător se va semnala ceață.

În data de 13 noiembrie, la ora 14, mai era zăpadă în platformele stațiilor meteorologice doar la Vârful Omu, unde măsura 31 cm.

temperaturi minime la peste 1800m: în general -8…-3 grade, în creștere la -4…-1 grad în ultima noapte

temperaturi maxime la peste 1800 m: în creștere, de la -4…0 grade sâmbătă la -2…3 grade duminică și 1…5 grade marți

Altitudinea izotermei de 0 grade: coboară la 1000…1500 m până duminică, apoi în urcare, spre 2500 m.

II.
CALITATEA APELOR
2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, s-au înregistrat depăşiri ale mediei zilnice de 50 µg/m3 pentru PM10 (pulberi în suspensie cu diametrul sub 10 microni), în data de 04.11.2026, la staţiile cu indicativele B-16,B-12,B-28,B-14,B-9,B-25,B-13,B-27,BV-6,NT-1,BC-3,VS-1,SV-3,BC-2,MM-6,MM-3,CT-7,GR-2,TR-1,PH-1,PH-2,VL-2,GJ-3,DJ-3,CS-3. 

Direcția Județeană de Mediu Vâlcea informează că, în data de 13.11.2026, în jurul orei 07:00, a fost semnalată producerea unei poluări accidentale a aerului, ca urmare a unei avarii la compresorul de clor, situat în incinta CHIMCOMPLEX S.A. Borzești – Sucursala Râmnicu Vâlcea, județul Vâlcea, incident care a condus la eliberarea în atmosferă a unei cantități de clor gazos.

Potrivit informațiilor apărute în mass-media, în urma incidentului au fost identificate trei victime, dintre care două persoane ar fi suferit intoxicații grave, iar o a treia ar fi prezentat simptome de intoxicație ușoară.

A.N.M.A.P.- D.J.M. Dâmbovița informează că în data de 13.11.2026, la ora 05.10, pe raza Municipiul Târgoviște, județul Dâmbovița, a fost semnalat un incendiu cu degajări mari de fum, în care au ars cca 30 tone de deșeuri, inclusiv mase plastice depozitate necontrolat. 

Echipajele I.S.U. Dâmbovița au intervenit pentru stingerea incendiului, acesta fiind lichidat în jurul orei 06:15.
3.2. În domeniul solului şi vegetaţiei

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

